**Բուքինգհեմյան շատրվանը** Չիկագոյի ուղենիշն է, որը գտնվում է *Գրանդ պարկի* կենտրոնում։ Այն ամենախոշոր շատրվաններից մեկն է աշխարհում և թվագրվում է 1927 թվական։ Կառուցված լինելով ռոկոկո ոճով, հարսանեկան տորթի տեսքով, և ոգեշնչված Վերսալի պալատի Լատոնա շատրվանով, այլաբանորեն այն ներկայացնում է Միչիգան լիճը։ Շատրվանը գործում է ապրիլ֊հոկտեմբեր ամիսներին, կանոնավոր ջրային շոուներով և երեկոյան գունավոր լուսային ցուցադրություններով։ Ձմռան ընթացքում շատրվանը զարդարվում է փառատոնի լույսերով։

Պատմություն
-----------

Բուքինգհեմյան շատրվան
Շատրվանը համարվում է Չիկագոյի մուտքի դուռ այն ժամանակից ի վեր, երբ այն կառուցեցին Գրանդ պարկում, որը գտնվում է քաղաքի ճակատային մասում, Կոլումբոս Դրայվի և Կոնգրեսի այգուղու խաչմերուկների մոտ։ Շատրվանն ինքնին ներկայացնում է Միչիգան լիճը ՝ ամբողջացրած չորս ծովային ձիերով, յուրաքանչյուր կողմում երկուսը, խորհրդանշելով չորս նահանգներ ՝ Իլինոյս, Վիսկոնսին, Միչիգան, Ինդիանա, որոնք սահմանակից են լճին։ Շատրվանը նախագծել է անգլիացի ճարտարապետ, նկարիչ Էդվարդ Բենեթը։ Քանդակները ստեղծել է ֆրանսիացի քանդակագործ Մարսել Լոյը։
Շատրվանը նվիրվել է քաղաքին Քեյթ Բուքինգհեմի կողմից, ի հիշատակ իր եղբոր ՝ Քլարենս Բուքինգհեմի։ Շատրվանի կառուցման համար ծախսվել է 750․000 դոլար, պաշտոնական անունը Քլարենս Բուքինգհեմի հուշարձան շատրվան է։ Քեյթ Բուքինգհեմը հիմնեց նաև Բուքինգհեմյան շատրվանի ներդրումների հիմնադրամ ՝ նախնական 300.000 դոլար ներդրմամբ, վճարելով դրա պահպանման համար։ Շատրվանը բացվել է 1927 թվականի օգոստոսի 26֊ին։
2016 թվականի օգոստոսից անվճար Wi-Fi է տրամադրվում Չիկագոյի պարկերում, թանգարանային համալիրում և շատրվանի շրջակայքում այցելուների համար։

Նշանակություն
-------------

Գիշերային շատրվան
Շատ տուրիստներ և Չիկագոյի բնակիչներ ամեն տարի այցելում են շատրվան։ Այն գործում է առավոտյան 8։ 00 ֊ից մինչև գիշերվա 11։ 00, ամեն օր, ապրիլ ամսվա կեսից մինչև հոկտեմբեր ամսվա կեսը։ Ջրային շոուներ լինում են յուրաքանչյուր ժամը մեկ և տևում քսան րոպե։ Ցուցադրման ժամանակ ջրի շիթերը պտտվում են ուղղահայաց ՝ լույսերով և երաժշտությամբ։ Վերջին շոուն սկսվում է գիշերվա ժամը 10։ 00֊ին։

Ձմեռային շատրվան
1994 թվականին շատրվանի վերանորոգման համար հատկացվել է 2.8 միլիոն դոլար ՝ երեք փոքր ավազանները վերանորոգելու համար։
Վերջին վերանորոգման աշխատանքները սկսվել են 2008 թվականի սեպտեմբերից և իրականացվել են երեք փուլերով․
Առաջինը թվագրվում է 2009 թվականի ապրիլի 3֊ը, երկրորդը ՝ սկսվել է 2009 թվականի ձմռանը, երրորդը ՝ նախորդ վերանորոգումից հետո։

Արտաքին հղումներ
----------------

* Chicago Landmarks: Clarence Buckingham Memorial Fountain and Garden(չաշխատող հղում)
* Chicago Park District: Buckingham Fountain
* Restore Buckingham Fountain

Ծանոթագրություններ
------------------

1. 1 2
2. ↑  «Buckingham Fountain». Chicago Park District. Վերցված է 2014 թ․ հուլիսի 16-ին.
3. ↑
4. ↑  "Buckingham Fountain". Chicago Park District. Retrieved 2014-07-16.
5. 1 2  Noreen S. Ahmed-Ullah (16 July 2008). "Buckingham Fountain's $25 million renovation to begin after Labor Day". Chicago Tribune. Chicago Tribune. Retrieved 2011-06-08.
6. ↑  «Mayor Daley Celebrates Season Opening of Clarence Buckingham Memorial Fountain» (Press release). Chicago Park District. 2009 թ․ ապրիլի 3. Արխիվացված է օրիգինալից 2011 թ․ հունիսի 14-ին. Վերցված է 2009 թ․ մայիսի 7-ին.
7. ↑  «Special Buckingham Fountain Friday Tours Return This Summer» (Press release). Chicago Park District. 2011 թ․ մայիսի 2. Արխիվացված է օրիգինալից 2009 թ․ օգոստոսի 22-ին. Վերցված է 2011 թ․ հոկտեմբերի 3-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բուքինգհեմյան շատրվան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |

 |